CELEX: 62009CO0091
Language: lv
Date: 2010-03-26 00:00:00
Title: Tiesas rīkojums (piektā palāta) 2010. gada 26.martā.#Eis.de GmbH pret BBY Vertriebsgesellschaft mbH.#Lūgums sniegt prejudiciālu nolēmumu: Bundesgerichtshof - Vācija.#Reglamenta 104. panta 3. punkta pirmā daļa - Preču zīmes - Internets - Reklāma pēc atslēgvārdiem ("keyword advertising") - Preču zīmes īpašnieka konkurenta sludinājuma parādīšanās pēc atslēgvārda, kas identisks preču zīmei, ievadīšanas - Direktīva 89/104/EEK - 5. panta 1. punkta a) apakšpunkts.#Lieta C-91/09.

Tiesas (piektā palāta) 2010. gada 26. marta rīkojums – Eis.de/BBY Vertriebsgesellschaft
      (lieta C‑91/09)
      Reglamenta 104. panta 3. punkta pirmā daļa – Preču zīmes – Internets – Reklāma, izmantojot atslēgvārdus (“keyword advertising”) – Preču zīmes īpašnieka konkurenta sludinājuma parādīšanās pēc preču zīmei identiska atslēgvārda ievadīšanas – Direktīva 89/104/EEK – 5. panta 1. punkta a) apakšpunkts
      Tiesību aktu tuvināšana – Preču zīmes – Direktīva 89/104 – Preču zīmes īpašnieka tiesības iebilst pret identiska apzīmējuma izmantošanu attiecībā uz identiskām precēm, ko veic trešā
         persona – Reklāma atsauces pakalpojumā internetā – Nosacījums par īpašnieka tiesībām (Padomes Direktīvas 89/104 5. panta 1. punkta a) apakšpunkts) (sal. ar 28. punktu)
      
      Priekšmets 
      
         Lūgums sniegt prejudiciālu nolēmumu – 
               Bundesgerichtshof 
               (Karlsrūe) – Padomes 1988. gada 21. decembra Pirmās direktīvas 89/104/EEK, ar ko tuvina dalībvalstu tiesību aktus attiecībā
                  uz preču zīmēm (OV 1989, L 40, 1. lpp.), 5. panta 1. punkta a) apakšpunkta interpretācija – Preču zīmei līdzīga apzīmējuma
                  nodošana interneta meklētājprogrammas operatoram ar mērķi, lai, šo apzīmējumu kā meklēšanas vārdu ievadot programmā, tajā
                  no meklēšanas rezultātiem nošķirtā reklāmas laukumā parādītos elektroniska reklāmas saite uz precēm vai pakalpojumiem, kas
                  ir identiski tiem, attiecībā uz kuriem ir reģistrēta attiecīgā preču zīme (“keyword advertising”) – Preču zīmes īpašnieka
                  piekrišanas neesamība – Šīs preču zīmes lietošanas atzīšana par “izmantošanu” iepriekš minētās tiesību normas izpratnē
               
            Rezolutīvā daļa:
      
         
                   
               
               
                  
               
               
                  	Padomes 1988. gada 21. decembra Pirmās direktīvas 89/104/EEK, ar ko tuvina dalībvalstu tiesību aktus attiecībā uz preču zīmēm,
                     5. panta 1. punkta a) apakšpunkts ir interpretējams tādējādi, ka preču zīmes īpašniekam ir tiesības aizliegt reklāmdevējam
                     reklamēt preces vai pakalpojumus, kas ir identiski tiem, attiecībā uz kuriem preču zīme reģistrēta, bez preču zīmes īpašnieka
                     piekrišanas izmantojot minētajai preču zīmei identisku atslēgvārdu interneta meklētājprogrammas atsaucēm, ja minētā reklāma
                     vidusmēra interneta lietotājam neļauj vai ļoti mazā mērā ļauj nojaust, vai norādītās preces vai pakalpojumi pieder preču zīmes
                     īpašniekam, ar to ekonomiski saistītam uzņēmumam vai, tieši pretēji, trešajai personai.